Les Demoiselles de Rochefort
<s>Les Demoiselles de Rochefort () je francuski filmski mjuzikl snimljen 1967. godine u režiji Jacquesa Demyja, koji se smatra jednim od najpopularnijih ostvarenja tog žanra u evropskoj kinematografiji u drugoj polovici 1960-ih.</s>

<s>Naslovne protagonistice, koje tumače sestre Catherine Deneuve i Françoise Dorléac, su dvije sestre - učiteljica plesa i pijanistica - koje žive u Rochefortu.</s><s>Radnja prikazuje kako dolazak trupe zabavljača izaziva niz ljubavnih peripetija kada se nekoliko muškaraca zagleda u njih.</s>

<s>Demy, koji je prije toga bio postigao veliki uspjeh sa mjuziklom Šerburski kišobrani, je radnju filma smjestio Rochefort prije svega zato što je smatrao da je jedino njegov glavni trg dovoljno velik za spektakularne plesne scene.</s><s>U samom filmu, pak, važnu ulogu igra i pokretni most, jedan od rijetkih danas sačuvanih u svijetu, koji je velikim dijelom i zbog samog filma postao lokalna znamenitost.</s><s>Demy je scenario, odnosno priču, zamislio tek kao okvir za niz plesnih i muzičkih brojeva u kojima se koriste elementi nadrealizma, ali i odaje počast klasičnim hollywoodskim mjuziklima.</s><s>U tu je svrhu Demy angažirao i slavnog hollywoodskog plesača i glumca Genea Kellyjaj koji tumači lik američkog turista, a radi koga je namjerno odgodio produkciju dvije godine, sve dok Kelly nije postao dostupan.</s><s>Les Demoiselles je, pak, okupio i neke od tada najvećih francuskih filmskih zvijezda, iako su za pjevačke točke, osim  Danielle Darieux, korišteni playback pjevači.</s>

<s>Film se također odlikovao izuzetnom vedrinom, za razliku od sjetnih Kišobrana, te je zbog toga postigao veliki uspjeh.</s><s>Sa druge strane, njegova postprodukcija je bila obilježena velikom tragedijom; nekoliko mjeseci nakon premijere, Dorléac je tokom puta u London, gdje je trebala dosnimiti glasove za englesku verziju filma, doživjela prometnu nesreću u kojoj je živa izgorjela.</s>

<s>Uloge 
 Catherine Deneuve : Delphine Garnier
 Françoise Dorléac : Solange Garnier
 Jacques Perrin : Maxence
 Danielle Darrieux : Yvonne Garnier
 Michel Piccoli : Simon Dame
 Gene Kelly : Andy Miller
 George Chakiris : Étienne
 Grover Dale  : Bill
 Pamela Hart : Judith
 Leslie North : Esther
 Geneviève Thénier : Josette 
 Jacques Riberolles : Guillaume Lancien
 Patrick Jeantet : Boubou
 Henri Crémieux : Subtil Dutrouz</s>

<s>Pjevači (playback)
 Anne Germain : Delphine Garnier
 Claude Parent : Solange Garnier 
 Jacques Revaux : Maxence 
 Danielle Darrieux : Yvonne Garnier
 Georges Blaness : Simon Dame 
 Donald Burke : Andy Miller 
 Romuald : Étienne 
 José Bartel : Bill 
 Christiane Legrand : Judith 
 Claudine Meunier : Esther 
 Alice Herald : Josette 
 Jean Stout : Guillaume Lancien 
 Olivier Bonnet : Boubou</s>

<s>Izvori</s>

<s>Vanjske veze 
 
 Podaci o filmu i njegovom snimanju na službenoj stranici gradskog vijeća Rocheforta</s>

<s>Francuski filmovi
Filmski mjuzikli
Authority control 2</s>

